Cisjordanio: koloniado: la NRO «Pacon nun» denuncas rekordan jaron
#000001
La israelaj aŭtoritatoj aprobis la konstruadon de 2 646 pliaj loĝejoj en la kolonioj de Cisjordanio, laŭ la kalkulo de la neregistara organizaĵo «Pacon nun», kiu denuncas ekkreskon de projektoj, grandparte realigitaj en 2017. Tiu jaro estas, laŭ la NRO, rekorda jaro de post 2014.
#000002
Inter ĉiuj ĉi projektoj, kiuj ricevis aprobon de la israelaj aŭtoritatoj dum la semajno de la 16a de oktobro 2017, kelkaj aparte maltrankviligas tiujn, kiuj kontraŭstaras la koloniadon. Du novaj lokoj interalie estos kreitaj por akcepti la loĝantojn de kontraŭleĝaj kolonioj, kiuj estis malkonstruitaj.
#000003
Anat Ben Nun, porparolanto de la organizaĵo «Pacon nun» konsideras, ke la israela registaro sendas klaregan mesaĝon al la kolonianoj. Ĝi fakte diras al ili: «Konstruadu neleĝe sur iu ajn tereno. Okaze se aperas, ke ili estas privataj teroj, ni reloĝigos vin en alia kolonio, aŭ ni kreos novan por vi». La koloniado fariĝas prioritato, kiu superas la jurŝtaton, kaj la eblecon pri estonta paco.
#000004
Laŭ «Pacon nun», la projektoj de pli ol 6 700 novaj loĝejoj en la kolonioj progresis en 2017. Tiu nombro multobliĝis je du kaj duono kompare kun la antaŭa jaro. «Ni konstatas je kia grado, la israela registaro forlasis ĉian membremson. Ĝi promocias la koloniadon en tuta Cisjordanio, inkluzive en la plej izolitaj kolonioj, kiuj neniam apartenos al Israelo kadre de akordo», denuncas la NRO.
#000005
«Pacon nun» eksplikas tiun kreskon, per la foresto de forta internacia premo, usona administrado malpli kritika pri la koloniado, kaj eŭropaj landoj relative silentaj.
#000006
Jaron post la masakro de Buĉa, Ukrainio « neniam pardonos », promesas Zelenskij
« Incidento tuŝus miliardon da Homoj »: en Zaporiĵo, bataloj ĉirkaŭ la nuklea centralo daŭras
Manifestacioj en Israelo: « Ni plu batalos », avertas la opoziciuloj kontraŭ la reformo pri justico
Francio: Internacia Amnestio alarmas « pri ekscesa uzado de forto kaj arbitraj arestoj
#000007